pythainlp/thai-wiki-dataset-v4 huggingface dataset:
เนแอด

แนแอด  หรือเป็นที่รู้จักว่า Neptune III เป็นดาวบริวารชั้นในสุดของดาวเนปจูนตั้งชื่อตาม Naiads จากตำนานกรีก แนแอดถูกค้นพบในกลางเดือนกันยายน ปี ค.ศ. 1989 จากภาพถ่ายโดยยานวอยเอจเจอร์ 2 เป็นดาวบริวารดวงสุดท้ายที่ค้นพบขณะกำลังเฉียดผ่านดาวเนปจูน ตอนค้นพบมันถูกกำหนดให้ทีชื่อว่า "S/1989 N 6" การค้นพบได้มีการประกาศอย่างเป็นทางการในวันที่ 29 กันยายน ค.ศ. 1989 โดยสมาคมดาราศาสตร์สากล ใช้หนังสือเวียนหมายเลข 4867 แต่ก็มีคนพูดถึงว่า "25 ภาพใช้เวลาถ่ายมากกว่า 11 วัน" ดังนั้น จากวันที่ค้นพบคือช่วงก่อน 18 กันยายน เป็นได้รับชื่อในวันที่ 16 กันยายน ค.ศ. 1991
เจษฎา ชูเดช

เจษฎา ชูเดช (ชื่อเล่น ต๊อบ; เกิด 20 กุมภาพันธ์ พ.ศ. 2532) เป็นกองหน้าฟุตซอลชาวไทย ซึ่งมีผลงานโดดเด่นจากการทำประตูในการแข่งขันฟุตซอลลีก 2010 และปัจจุบันเป็นสมาชิกฟุตซอลทีมชาติไทย ซึ่งมีส่วนร่วมเข้าแข่งขันฟุตซอลชิงแชมป์โลก 2012 โดยเขาลงเล่นให้กับสโมสรฟุตซอลราชนาวีนานกว่า 12 ปี โดยก่อนการแข่งขันเขาเข้ารับการฝึกซ้อมที่ประเทศเนเธอร์แลนด์ และเคยเป็นนักฟุตบอลกองกลางสโมสรศุลกากรยูไนเต็ด ชุดคว้าแชมป์ไทยลีกดิวิชั่น 1
ประวัติ.
วันที่ 21 เมษายน พ.ศ. 2553 เจษฎาร่วมแข่งขันฟุตบอลมูลนิธิไทยคมเอฟเอคัพรอบแรกให้แก่ทีม พนง.หลักทรัพย์โกลเบล็ก โดยได้พบกับทีมลูกอีสาน การบินไทย ซึ่งเจษฎาเป็นผู้ทำคะแนนในสองประตูแรก และในเดือนสิงหาคมของปีเดียวกันนี้ เจษฎาเข้าแข่งขันให้แก่สโมสรฟุตซอลราชนาวีในรายการยูเอสเอ็มไทยแลนด์ฟุตซอลลีก 2010
เดือนเมษายน พ.ศ. 2555 เจษฎาเป็นหนึ่งในนักกีฬาทีมชาติไทยผู้เข้าแข่งขันรายการเอเอฟเอฟแบงค็อกฟุตซอลแชมเปี้ยนชิพ 2012 หรือฟุตซอลชิงแชมป์อาเซียน 2012 และในวันที่ 30 พฤษภาคม ซึ่งเป็นการแข่งขันรอบ 4 ทีมสุดท้าย เขาได้มีส่วนช่วยให้ทีมชาติไทยชนะทีมชาติอิหร่านซึ่งเคยเป็นแชมป์รายการดังกล่าว 11 สมัย เดือนตุลาคม เจษฎาเข้าแข่งขันรายการออลสตาร์ฟุตซอลเฟสติวัล ซึ่งเป็นการแข่งขันนัดอุ่นเครื่องก่อนการแข่งฟุตซอลชิงแชมป์โลก 2012
รวมถึงในเดือนมกราคม พ.ศ. 2556 เจษฎาเข้าแข่งขันฟุตบอลนัดกระชับมิตรโดยได้พบกับทีมชาติอิตาลี โดยเจษฎาสามารถทำได้ 1 ประตู และในเดือนมีนาคมของปีเดียวกันนี้ เขาได้เข้าแข่งขันรายการไทยแลนด์ฟุตซอลพรีเมียร์ลีก 2012–13 อย่างไรก็ตาม ในเบื้องต้นมีรายงานว่าการแข่งขันฟุตซอลสโมสรชิงแชมป์เอเชียรอบคัดเลือกที่จะจัดขึ้นในเดือนเมษายน ทางสโมสรฟุตซอลราชนาวีจะไม่มีเจษฎา ชูเดช ซึ่งเป็นผู้เล่นหลักเข้าแข่งขัน
เพนกวินลาย

เพนกวินลาย  เป็นเพนกวินสกุลหนึ่ง ใช้ชื่อสกุลว่า "Spheniscus" (แปลว่า "รูปลิ่ม") 
เพนกวินในสกุลนี้เป็นเพนกวินขนาดกลาง มีรูปร่างและลักษณะคล้ายคลึงกัน คือ มีลายพาดสีดำตรงหน้าอกบนพื้นลำสีขาว และมีจุดกลมดำเล็ก ๆ บนหน้าท้อง ซึ่งจุดนี้จะมีลักษณะแตกต่างกันออกไปเป็นอัตลักษณ์เฉพาะตัวเหมือนลายนิ้วมือของมนุษย์ ซึ่งจุดนี้อาจเป็นสีชมพู หรือขาวก็ได้ เป็นเพนกวินที่อาศัยอยู่ในเขตอบอุ่นของซีกโลกทางใต้ เช่น อเมริกาใต้, แอฟริกาใต้ หรือหมู่เกาะกาลาปากอส มีพฤติกรรมวางไข่บนพื้นดิน และเจริญเติบโตขึ้นในโพรงดิน
ในบางครั้ง เพนกวินสกุลนี้ยังมีชื่อเรียกอื่น เช่น "เพนกวินแจ็ค-แอส" เนื่องจากมีเสียงร้องเหมือนลา
ปัจจุบัน หลงเหลืออยู่ทั้งหมด 4 ชนิด ได้แก่
† ที่สูญพันธุ์ไปแล้วตั้งแต่ยุคก่อนประวัติศาสตร์
และในอดีตเคยมีชนิด "Spheniscus predemersus" รวมอยู่ด้วย แต่ปัจจุบันถูกจัดให้เป็นเพียงชนิดเดียวในสกุล "Inguza"
มงส์

มงส์  เป็นเมืองและเทศบาลในประเทศเบลเยียม เป็นเมืองหลวงของจังหวัดแอโน มีประชากรประมาณ 95,000 คน และมีประชากรบริเวณปริมณฑลประมาณ 257,000 คน ตั้งอยู่ทางตะวันตกเฉียงใต้ของกรุงบรัสเซลส์ประมาณ 60 กิโลเมตร ทางตะวันออกเฉียงเหนือของกรุงปารีสประมาณ 240 กิโลเมตร ทางตะวันออกของลีลประมาณ 75 กิโลเมตร และทางตะวันตกของอาเคินประมาณ 180 กิโลเมตร มงส์ตั้งอยู่ที่จุดตัดระหว่างทางหลวงยุโรป E19 (อัมสเตอร์ดัม-แอนต์เวิร์ป-บรัสเซลส์-ปารีส) กับทางหลวงยุโรป E42 (ลีล-ชาร์เลอรัว-ลีแยฌ-แฟรงก์เฟิร์ต)
ในยุค 1860 หลังจากที่เบลเยียมได้รับเอกราชระยะหนึ่ง เมืองต่าง ๆ รวมทั้งมงส์ได้รับการรื้อฟื้น มีการสร้างถนนขนาดใหญ่และโครงการสร้างเมืองอื่นๆ การปฏิวัติอุตสาหกรรมและเหมืองถ่านหินทำให้มงส์กลายเป็นศูนย์กลางของอุตสาหกรรมหนักและเป็นกระดูกสันหลังอุตสาหกรรมของแคว้นวอลลูน อย่างไรก็ตาม ในช่วงสงครามโลกครั้งที่สอง มงส์ซึ่งเป็นเมืองอุตสาหกรรมสำคัญได้ถูกทิ้งระเบิดและเกิดการสู้รบระหว่างกองกำลังจากอเมริกากับกองกำลังเยอรมนี หลังจากสงครามอุตสาหกรรมส่วนใหญ่ก็เสื่อมถอยลง ปัจจุบันมงส์เป็นเมืองมหาวิทยาลัยและศูนย์กลางการค้า และด้วยประวัติศาสตร์ มรดกทางวัฒนธรรมและสถาปัตยกรรม ทำให้มงส์ได้รับเลือกเป็นเมืองหลวงทางวัฒนธรรมของยุโรปประจำปี ค.ศ. 2015
เมืองคู่แฝด.
มงส์ได้สถาปนาความสัมพันธ์เมืองพี่น้องและเมืองแฝดกับเมืองต่าง ๆ ดังนี้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
วรภร เลิศเกียรติไพบูลย์

ชนันท์ภัสส์ พัฐธนสิตา,ธิธาดา เลิศเกียรติไพบูลย์ (ชื่อเล่น แพร; เกิด 19 กรกฎาคม พ.ศ. 2532) เป็นนักแสดงหญิง พิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7
ประวัติ.
วรภร เลิศเกียรติไพบูลย์ ชื่อเล่น แพร ชื่อเดิม อารดา เกิดเมื่อวันที่ 19 กรกฎาคม พ.ศ. 2532 เป็นนักแสดงวัยเด็ก เรื่องที่เธอเล่น และจดจำมากที่สุดคือ ทายาทอสูร ซึ่งรับบทเป็น คุณยายวรนาฏ (วัยเด็ก) และ อังกอร์ 2 ซึ่งรับบทเป็น อองซาน จากนั้นก็มีละครมาเรื่อยๆ ปัจจุบันแพรจบการศึกษาในระดับประกาศนียบัตรวิชาชีพชั้นสูง (ปวส.) จาก Siam Business Administration College (SBAC) และกำลังศึกษาในระดับปริญญาตรีที่มหาวิทยาลัยรังสิต คณะนิเทศศาสตร์ ปัจจุบันงดรับงานแสดงละครแล้ว หันหน้าไปทำธุรกิจหมอดู ย่านบางกรวย
ยายา ซูมาโฮโร

ยายา อัลฟา ซูมาโฮโร  เกิดเมื่อวันที่ 28 กันยายน ค.ศ. 1989 เป็นนักฟุตบอลชาวโกตดิวัวร์ ยาย่าเคยเล่นให้กับเกนต์ สโมสรชั้นนำของเบลเยี่ยม และโด่งดังที่สุดเมื่อครั้งเล่นให้เมืองทอง ยูไนเต็ดระหว่างปี 2007 จนถึงปี 2011
สมเด็จพระราชินีนาถอูลริกาแห่งสวีเดน

สมเด็จพระราชินีอูลริกาแห่งสวีเดน (23 มกราคม 1688 – 24 พฤศจิกายน 1741) เป็นสมเด็จพระราชินีนาถแห่งสวีเดน ที่ปกครองสวีเดนระหว่าง 5 ธันวาคม ค.ศ. 1718 ถึง 29 กุมภาพันธ์ ค.ศ. 1720 พระนางเป็นพระราชธิดาของพระเจ้าคาร์ลที่ 11 และ สมเด็จพระราชินีอัลริกา เอเลอโนรา พระนางปกครองสวีเดนต่อจากพระเจ้าคาร์ลที่ 12 พระเชษฐาของพระนาง และพระนางก็สละราชสมบัติให้พระเจ้าเฟรดริกที่ 1 พระราชสวามี และปกครองสวีเดนในฐานะสมเด็จพระราชินี
สมเด็จพระราชินีนาถอิซาเบลที่ 2 แห่งสเปน

สมเด็จพระราชินีนาถอิซาเบลที่ 2 แห่งสเปน (10 ตุลาคม 1830 - 10 เมษายน 1904) เป็นสมเด็จพระราชินีนาถพระองค์เดียวของสเปน พระนางเป็นพระราชธิดาในพระเจ้าเฟร์นันโด และสมเด็จพระราชินีมารีอา คริสตีนา พระนางทรงปกครองสเปนต่อจากพระเจ้าเฟร์นันโดที่ 7 พระราชบิดา หลังจากนั้นพระนางก็ทรงถูกถอดจากราชสมบัติในการปฏิวัติอันรุ่งโรจน์เมื่อปี ค.ศ. 1868 และทรงสละราชบัลลังก์ให้พระเจ้าอามาเดโอที่ 1 จากราชวงศ์ซาวอย อย่างเป็นทางการในปี 1870
พระราชสมภพและผู้สำเร็จราชการ.
สมเด็จพระราชินีนาถอิซาเบลที่ 2 เสด็จพระราชสมภพ ณ กรุงมาดริด ในปี 1830 เป็นพระราชธิดาพระองค์โตในพระเจ้าเฟร์นันโดที่ 7 แห่งสเปน กับสมเด็จพระราชินีมารีอา คริสตีนา พระมเหสีพระองค์ที่สี สมเด็จพระราชินีมารีอา คริสตีนา ทรงเป็นผู้สำเร็จราชการแผ่นดินเมื่อวันที่ 29 กันยายน 1833 เมื่อสมเด็จพระราชินีนาถอิซาเบลที่ 2 พระราชธิดาของพระองค์ที่มีพระชนมายุเพียง 3 พรรษา ทรงได้รับการประกาศให้เป็นสมเด็จพระราชินีนาถภายหลังการสวรรคตของพระเจ้าเฟร์นันโดที่ 7
สมเด็จพระราชินีนาถอิซาเบลที่ 2 ได้ครองราชบัลลังก์เพราะพระเจ้าเฟร์นันโดที่ 7 เป็นผู้ชักนำให้เกิดกอร์เตสเฆเนราเลส ซึ่งจะช่วยปกป้องพระองค์จากกฎหมายแซลิก และทำให้บูร์บงเป็นที่รู้จักในคริสต์ศตวรรษที่ 18 และยังมีการแก้ไขกฎหมายเก่าของสเปนอย่างต่อเนื่อง ทำให้เกิดผู้อ้างสิทธิ์ในราชบัลลังก์ครั้งแรกซึ่งก็คือพระอนุชาของพระเจ้าเฟร์นันโดที่ 7 เจ้าชายการ์โลส เคานต์แห่งโมลีนา เจ็ดปีระหว่างการต่อสู้ของชนกลุ่มน้อย สมเด็จพระราชินีนาถอิซาเบลที่ 2 แห่งสเปน กับเจ้าชายการ์โลส เคานต์แห่งโมลินาและเหล่าผู้สนับสนุนในชื่อการ์ลิสต์ พยายามทำสงครามกันอย่างต่อเนื่องจนเกิดเป็นสงครามการ์ลิสต์ ในคริสต์ศตวรรษที่ 19
สมเด็จพระราชินีนาถบียาตริชแห่งโปรตุเกส

สมเด็จพระราชินีนาถบียาตริชแห่งโปรตุเกส (7 กุมภาพันธ์ ค.ศ. 1373 – ค.ศ. 1420) เป็นสมเด็จพระราชินีแห่งกัสติยาและเลออน และผู้อ้างสิทธิในตำแหน่งสมเด็จพระราชินีนาถแห่งโปรตุเกส พระนางเป็นพระราชธิดาของพระเจ้าฟือร์นังดูที่ 1 แห่งโปรตุเกส และลียูโนร์ แตลึช พระนางอภิเษกสมรสกับพระเจ้าฆวนที่ 1 แห่งกัสติยา โดยทั่วไปนักประวัติศาสตร์ยังไม่ยอมรับการครองราชย์ของพระนาง เพราะผู้ปกครองที่แท้จริงคือพระราชสวามีของพระองค์ พระองค์น่าจะเป็นเพียงพระราชินี
จักรพรรดินีซูอิโกะ

จักรพรรดินีซูอิโกะ (ค.ศ. 554 – 15 เมษายน ค.ศ. 628) เป็นพระเจ้าแผ่นดินญี่ปุ่นองค์ที่ 33 และเป็นจักรพรรดินีนาถองค์แรก ตามลำดับการสืบสันตติวงศ์แต่โบราณ
พระนางอยู่ในตำแหน่งตั้งแต่ ค.ศ. 593 จนสวรรคตเมื่อ ค.ศ. 628
เรื่องราวตามธรรมเนียม.
ก่อนที่พระนางขึ้นรครองาชบัลลังก์ดอกเบญจมาศ พระนามส่วนพระองค์ ("อิมินะ") ของพระนางคือ มิเกกาชิยะ-ฮิเมะ-โนะ-มิโกโตะ หรือโทโยมิเกะ คาชิกิยะ ฮิเมะ โนะ มิโกโตะ
จักรพรรดินีซูอิโกะมีพระนามหลายแบบ เช่น เจ้าหญิงนูกาตาเบะ และโทโยมิเกะ คาชิกิยะ (น่าจะพระราชทานหลังสวรรคต) พระนางเป็นพระราชธิดาในจักรพรรดิคิมเมกับโซงะ โนะ คิตาชิฮิเมะ พระธิดาในโซงะ โนะ อินาเมะ ซูอิโกะเป็นพระกนิษฐภคินีในจักรพรรดิโยเม
อาสนวิหารอ็อช

อาสนวิหารอ็อช  หรือมีชื่อเต็มว่า อาสนวิหารนักบุญมารีย์แห่งอ็อช  เป็นอาสนวิหารโรมันคาทอลิก เป็นที่ตั้งของอัครมุขนายกประจำอัครมุขมณฑลอ็อช ตั้งอยู่ที่เมืองอ็อช จังหวัดแฌร์ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี 
อาสนวิหารแห่งนี้ประกอบด้วยบริเวณกลางโบสถ์ถึง 3 ด้าน ด้วยความยาวถึง 102 เมตร และกว้าง 35 เมตร เริ่มการก่อสร้างในเดือนกรกฎาคม ค.ศ. 1489 โดยการสนับสนุนของฟร็องซัว เดอ ซาวัว โดยสร้างบนซากปรักหักพังของอาสนวิหารโรมาเนสก์เก่าซึ่งเคยเป็นที่ตั้งของอาสนวิหารนักบุญอ็อสแต็งด์ และมีการเสกขึ้นเป็นอาสนวิหารเมื่อวันที่ 12 กุมภาพันธ์ ค.ศ. 1548 ในขณะที่งานก่อสร้างทั้งหมดยังไม่เสร็จสิ้น จนกระทั่งอีกราวสองร้อยกว่าปีต่อมา 
ลักษณะทางสถาปัตยกรรมเป็นแบบกอธิกวิจิตร (ฟล็องบัวย็อง) ที่ได้รับอิทธิพลมาจากสถาปัตยกรรมสมัยฟื้นฟูศิลปวิทยา ทั้งหมดสร้างเสร็จสมบูรณ์ในสมัยคริสต์ศตวรรษที่ 17 ด้วยหน้าบันหลัก และมุขทางเข้าตกแต่งด้วยเสาแบบคอรินเทียน ภายในประกอบด้วยชาเปลกว่า 21 หลัง
งานตกแต่งภายในมีความโดดเด่นด้วยงานกระจกสีถึง 18 ชิ้น โดยศิลปินอาร์โน เดอ มอล บริเวณร้องเพลงสวดได้รับการประดับประดาด้วยงานไม้ถึง 115 ชิ้น ซึ่งไม่ทราบผู้ออกแบบ ซึ่งต่อเป็นฉากในพระคัมภีร์ไบเบิลซึ่งเล่าเรื่องต่อมาจากงานกระจกสีโดยรอบ
อาสนวิหารอ็อชได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906 รวมทั้งยังอยู่ในรายชื่อแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
พระเจ้าลาสโลที่ 5 แห่งฮังการี

พระเจ้าลาสโลที่ 5 แห่งฮังการี  (22 กุมภาพันธ์ 1440 – 23 พฤศจิกายน 1457) เป็นดยุคแห่งออสเตรียตั้งแต่ปี 1440 พระมหากษัตริย์ฮังการีตั้งแต่ปี 1444 พระมหากษัตริย์โบฮีเมียตั้งแต่ปี 1453
พระเจ้าลาสโลที่ 5 แห่งฮังการี ทรงเป็พระโอรสของพระเจ้าอัลเบรชท์ที่ 2 แห่งเยอรมนีกับพระนางเอลิซาเบธแห่งลักเซมเบิร์ก
เดอะมอลล์ (ถนน)

เดอะมอลล์  คือถนนสายหนึ่งในกรุงลอนดอน สหราชอาณาจักร โดยเริ่มตั้งแต่พระราชวังบักกิงแฮมทางทิศตะวันตกเรื่อยไปถึงประตู "แอดมีรัลตีอาร์ช" (Admiralty Arch) ก่อนที่จะไปบรรจบกับถนนไวต์ฮอลที่จัตุรัสทราฟัลการ์ทางทิศตะวันออก นอกจากนี้ยังตัดผ่านถนนสปริงการ์เดนส์อันเคยเป็นที่ตั้งของสำนักแรงงานกรุงลอนดอนและสภาเมืองลอนดอนอีกด้วย ถนนเดอะมอลล์ปิดการจราจรทุกวันอาทิตย์, วันหยุดราชการ และวันงานพิธีสำคัญต่างๆ ของประเทศ
เดอะมอลล์ถูกสร้างขึ้นเพื่อใช้เป็นถนนประกอบพิธีของรัฐในช่วงต้นคริสต์ศตวรรษที่ 20 เช่นเดียวกับถนนหลักในเมืองสำคัญอื่นๆ เช่น กรุงเบอร์ลิน, กรุงเม็กซิโกซิตี, กรุงออสโล, กรุงปารีส, กรุงเซนต์ปีเตอส์เบิร์ก, กรุงเวียนนา และ กรุงวอชิงตัน ดี.ซี. ซึ่งถนนในเมืองเหล่านี้ถูกสร้างขึ้นเพื่อใช้ประกอบพิธีการของรัฐเป็นหลัก ต่อมาจึงมีการปรับปรุงโครงสร้างภายนอกของพระราชวังบักกิงแฮมและก่อสร้างอนุสาวรีย์สมเด็จพระราชินีนาถวิกตอเรียเพิ่มเติมเข้าไป การปรับปรุงนี้เป็นส่วนหนึ่งของการปรับปรุงถนนซึ่งออกแบบโดยแอชตัน เวบบ์
อนุสาวรีย์สมเด็จพระราชินีนาถวิกตอเรียตั้งตระหง่านอยู่ด้านหน้าประตูทางเข้าพระราชวังบักกิงแฮม ขณะที่ประตูแอดมีรัลตีอาร์ชตั้งตระหง่านอยู่ก่อนถึงจัสตุรัสทราฟัลการ์ในฝั่งตรงข้าม ความยาวของถนนนับตั้งแต่ประตูแอดมีรัลตีอาร์ชถึงอนุสาวรีย์สมเด็จพระราชินีนาถวิกตอเรียนั้นยาวทั้งสิ้น พอดิบพอดี สวนสาธารณะเซนต์เจมส์ตั้งอยู่ฝั่งทิศใต้ของถนนตรงข้ามกันกับสวนสาธารณะกรีนและพระราชวังเซนต์เจมส์ในฝั่งทิศเหนือ ใกล้กับปลายสุดถนนด้านทิศตะวันออกเป็นที่ตั้งของลานฮอร์สการ์ดพาเหรด (Horse Guards Parade) ซึ่งใช้ในพิธีสวนสนามในวันเฉลิมพระชนมพรรษา
พื้นผิวจราจรของถนนถูกทำให้เป็นสีแดงเพื่อให้ความรู้สึกเปรียบเสมือนพรมสีแดงขนาดใหญ่มุ่งสู่พระราชวังบักกิงแฮม ซึ่งสีแดงนี้เป็นเม็ดสีของสนิมเหล็กสังเคราะห์จากแหล่งออกไซด์ในดีนเชนเจอร์ (Deanshanger) อันผ่านกระบวนการดีนอกซ์ซึ่งถูกคิดค้นโดยนักเคมีนามว่า เออร์เนสต์ โลเวลล์ ต่อมารัฐมนตรีแรงงานช่วง พ.ศ. 2494 - 2498 นามว่า เดวิด เอคเคิลส์ ก็ได้ตัดสินใจใช้สนิมเหล็กทำให้พื้นผิวของถนนเป็นสีแดง
ในวันแห่งชัยชนะในทวีปยุโรป 8 พฤษภาคม พ.ศ. 2489 พระราชวังบักกิงแฮมเป็นจุดศูนย์กลางแห่งการเฉลิมฉลองในสหราชอาณาจักร ที่ซึ่งสมเด็จพระเจ้าจอร์จที่ 6, สมเด็จพระราชินีเอลิซาเบธ, เจ้าหญิงเอลิซาเบธ และเจ้าหญิงมาร์กาเรต ปรากฏพระองค์พร้อมกับนายกรัฐมนตรีวินสตัน เชอร์ชิลล์ บนบัญชรของพระราชวังบักกิงแฮมท่ามกลางฝูงคนจำนวนมากมายบนถนนเดอะมอลล์
ในช่วงการของการเสด็จฯ เยือนหรือเยือนอย่างเป็นทางการของประมุขต่างประเทศ ประมุขต่างประเทศจะเดินทางสู่พระราชวังบักกิงแฮมเพื่อเข้าเฝ้าพระมหากษัตริย์แห่งสหราชอาณาจักรผ่านถนนเดอะมอลล์ ซึ่งประดับตกแต่งด้วยธงชาติสหราชอาณาจักรและธงชาติของประมุขที่เสด็จฯ เยือนหรือเยือน ช่วงพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 ในปี พ.ศ. 2545 ประชาชนมากกว่าล้านคนออกมายังถนนเดอะมอลล์เพื่อเข้าเฝ้าพระบรมวงศานุวงศ์อังกฤษซึ่งปรากฏพระองค์จากบัญชรพระราชวังบักกิงแฮม ภาพการปรากฏพระองค์เช่นนี้เกิดขึ้นอีกครั้งในพระราชพิธีเสกสมรสของเจ้าชายวิลเลียมและแคเธอริน มิดเดิลตัน พ.ศ. 2554, พระราชพิธีพัชราภิเษกในสมเด็จพระราชินีนาถเอลิซาเบธที่ 2 และงานคอนเสิร์ตพระราชพิธีพัชราภิเษก พ.ศ. 2555
กิจกรรมทางการกีฬา.
โดยปกติแล้วถนนเดอะมอลล์จะเป็นจุดสิ้นสุดของเส้นทางการแข่งวิ่งลอนดอนมาราธอน นอกจากนี้ถนนยังถูกใช้เป็นจุดเริ่มต้นและจุดสิ้นสุดสำหรับการแข่งขันวิ่งมาราธอน, การแข่งขันจักรยาน และการแข่งขันเดินเร็ว ในกีฬาโอลิมปิกฤดูร้อนและกีฬาพาราลิมปิกฤดูร้อน พ.ศ. 2555 อีกด้วย
เลโก้ เลเจนส์ออฟชิม่า

เลเจนด์ ออฟ ชิม่า  เป็นไลน์หนึ่งในของเล่นจาก เลโก้ ซึ่งได้เริ่มออกวางขายในปี 2013 จนถึงปี 2015
เลเจนด์ ออฟ ชิม่า เป็นเรื่องราวของอาณาจักรชิม่าที่ประกอบไปด้วยเผ่าต่างๆที่ที่มีตัวคล้ายคนแต่เป็นสัตว์ "ชิ" เป็นธาตุขุมทรัพย์พลังที่ทุกๆเผ่าต้องการมาเป็นของตนโดยถูกเก็บไว้ใน The Lion CHI Temple ของเผ่าสิงโตที่มีน้ำตกชิไหลลงมากลางปราสาท โดยที่เผ่าสิงโตจะต้องทำการแจกจ่ายชิให้ทุกๆเผ่าอย่างเท่าเทียม หากมีใครฝ่าฝืนกฎการแจกจ่ายชิ อาทิการปล้น ในอาณาจักรก็จะเกิดภัยพิบัติขึ้น พลังชิสร้างความสงบสุขมาเป็นเวลานาน แต่ด้วยความละโมภในการครอบครอง "ชิ" จึงได้เกิดสงครามแย่งชิงและต่อสู้ระหว่างเผ่าต่างๆเพื่อครอบครองขุมพลังชิให้ได้มาซึ่งอำนาจและเกียรติยศของเผ่าของมัน ถึงเวลาแล้วที่ทุกเผ่าต้องมาต่อสู่เพื่อ "ชิ" และความสงบสุข และนี่คือเรื่องของ เลเจนด์ ออฟ ชิม่า
สายลมรักในฤดูหนาว

ฤดูหนาวนั้น สายลมพัดผ่าน หรือ สายลมรักในฤดูหนาว เป็นละครโทรทัศน์สัญชาติเกาหลีในปี ค.ศ. 2013 นำแสดงโดย โช อิน-ซ็อง, ซง ฮเย-คโย, คิม บอม และช็อง อึน-จี ออกอากาศทุกวันพุธและวันพฤหัสบดี เวลา 21:55 เริ่มตอนแรกเมื่อวันที่ 13 กุมภาพันธ์ ค.ศ. 2013
โปโตซี

โปโตซี  เป็นนครและเมืองหลวงของแคว้นโปโตซี ในประเทศโบลิเวีย เป็นหนึ่งในเมืองที่อยู่ระดับสูงที่สุดของโลก โดยมีความสูงอยู่ที่ 4,090 เมตร (13,420 ฟุต) เมืองตั้งอยู่เชิงเขาเซร์โรเดโปโตซี มีชื่อเสียงในการผลิตแร่เงิน 
เมืองนี้สร้างขึ้นใน ค.ศ. 1545 หลังจากมีการค้นพบแร่เงินในภูเขาซึ่งตั้งอยู่ใกล้เคียง ครั้งหนึ่งเคยเป็นเมืองที่มีประชากรมากที่สุดในลาตินอเมริกา ประชากรได้ลดลงอย่างรวดเร็วเมื่อการผลิตแร่เงินลดน้อยลง แต่กลับขยายตัวเติบโตอีกครั้งเมื่อมีการทำเหมืองดีบุกและมีอุตสาหกรรมอื่น ๆ ในราวคริสต์ศตวรรษที่ 19–20
รายชื่อไมโครโพรเซสเซอร์ของเอเอ็มดี

บทความนี้กล่าวถึงรายชื่อของไมโครโปรเซสเซอร์จาก แอดวานซ์ ไมโคร ดีไวซ์ โดยเรียงตามรุ่นและปีที่วางจำหน่าย ถ้ามีการรู้จักอย่างทั่วถึงในชื่ออื่น ๆ ก็จะระบุไว้ในวงเล็บ
สถาปัตยกรรมที่ไม่ใช่ x86.
รุ่นที่ 2 ปี (1974).
Am9080
รุ่นที่ 2 ปี (1982).
Am29X305 (รุ่นที่สองสำหรับ Signetics 8X305 หน่วยตัวควบคุมแบบ 8 บิท)
โปรเซสเซอร์ที่ใช้สถาปัตยกรรมแบบ x86.
สถาปัตยกรรม K8.
ซี่รีย์ K8 ตั้งแต่ (2003 ถึง ปัจจุบัน) 
Families: ออพเทอรอน, แอททอล์น 64, เซมพรอน, ทูเรี่ยน 64, แอททอล์น 64 X2, ทูเรี่ยน 64 X2
สถาปัตยกรรม K10.
ซีพียูซีรีส์ K10 ตั้งแต่ปี (2007 ถึง ปัจจุบัน) 
สถาปัตยกรรมเอพียูบน K10 ตั้งแต่ปี (2011 ถึง ปัจจุบัน) 
สถาปัตยกรรม บูลโดเซอร์.
บูลโดเซอร์ ซีรีส์ ตั้งแต่ปี (2011 ถึง ปัจจุบัน)
สถาปัตยกรรม บ๊อบแคท.
APUs ซีรีส์ บ๊อบแคทตั้งแต่ปี (2011 ถึง ปัจจุบัน)
ดูเพิ่ม.
"ผู้แข่งขันอื่นในตลาดโปรเซสเซอร์ X86" :
References.
<templatestyles src="Reflist/styles.css" />
กุปเดอฟร็องส์

กุปชาร์ลซีมง  กุปเดอฟร็องส์  หรือ เฟรนช์คัพ  เป็นการแข่งขันชิงถ้วยฟุตบอลแบบการแข่งขันแพ้คัดออกระหว่างสโมสรในประเทศฝรั่งเศสและบางสโมสรจากประเทศโมนาโก กุปเดอฟร็องส์ก่อตั้งขึ้นในปี ค.ศ. 1917 ผู้ชนะเลิศในรายการนี้ในแต่ละปีจะได้รับสิทธิ์ไปเล่นในรายการยูฟ่ายูโรปาลีก (รายการชิงแชมป์สโมสรฟุตบอลในระดับทวีปยุโรป) ในรอบแบ่งกลุ่ม
อาสนวิหารบายอน

อาสนวิหารบายอน  มีชื่อเต็มว่า อาสนวิหารนักบุญมารีย์แห่งบายอน  เป็นอาสนวิหารโรมันคาทอลิกและที่ตั้งของมุขนายกประจำมุขมณฑลบายอน แล็สการ์ และออลอรง ตั้งอยู่ที่เมืองบายอน จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี 
อาสนวิหารเป็นอาคารแบบสถาปัตยกรรมกอทิก สันนิษฐานว่าเริ่มก่อสร้างราว ค.ศ. 1213 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240 
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปีค.ศ. 1862 รวมทั้งยังอยู่ในมรดกโลกโดยยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
ล็อสก์ลีล

สโมสรกีฬาโอลิมปิกลีล  หรือเรียกสั้น ๆ ว่า ล็อสก์ลีล  และ ลีล  เป็นสโมสรฟุตบอลมืออาชีพของประเทศฝรั่งเศส ก่อตั้งเมื่อวันที่ 23 กันยายน ค.ศ. 1944 ปัจจุบันลงเล่นอยู่ในลีกเอิง ลีกฟุตบอลสูงสุดของประเทศฝรั่งเศส เคยได้แชมป์ลีกเอิง 4 สมัย ในฤดูกาล 1945–46, 1953–54, 2010–11 และ 2020–21 กุปเดอฟร็องส์ 6 สมัย และในระดับการแข่งขันทวีปยุโรปเคยได้แชมป์ยูฟ่าอินเตอร์โตโตคัพ 1 สมัยในปี 2004 ปัจจุบันสโมสรใช้สตาดปีแยร์-โมรัวเป็นสนามเหย้า
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
รีโย มาวูบา

รีโย อ็องตอนีโย ซอบา มาวูบา  เกิดเมื่อวันที่ 8 มีนาคม ค.ศ. 1984 เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลลีลในลีกเอิง เป็นกัปตันทีมของสโมสรคนปัจจุบัน และยังเล่นให้กับฟุตบอลทีมชาติฝรั่งเศส โดยเล่นในตำแหน่งกองกลาง
สตาดเดอลามอซง

สตาดเดอลามอซง  เป็นสนามกีฬาประเภทกีฬาฟุตบอล ก่อสร้างขึ้นในปี ค.ศ. 1972 ตั้งอยู่ในเมืองมงเปอลีเย ประเทศฝรั่งเศส ปัจจุบันสนามแห่งนี้เป็นสนามเหย้าของสโมสรฟุตบอลมงเปอลีเยเอโรสปอร์เกลิบ สโมสรฟุตบอลในลีกเอิง มีความจุทั้งหมด 32,900 ที่นั่ง
สนามกีฬาแฌร์ล็อง

สนามกีฬาแฌร์ล็อง  เป็นสนามกีฬาประเภทกีฬาฟุตบอล ตั้งอยู่ในเมืองลียง ประเทศฝรั่งเศส ก่อสร้างขึ้นในปี ค.ศ. 1914 เคยเป็นสนามเหย้าของสโมสรฟุตบอลออแล็งปิกลียอแน สโมสรฟุตบอลในลีกเอิง 
มีความจุทั้งหมด 25,000 ที่นั่ง
อาสนวิหารบอร์โด

อาสนวิหารบอร์โด  เรียกชื่อเต็มว่า อาสนวิหารนักบุญอันดรูว์แห่งบอร์โด  เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลบอร์โด ตั้งอยู่ที่เมืองบอร์โด จังหวัดฌีรงด์ แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญอันดรูว์ และได้รับการเสกขึ้นเป็นอาสนวิหารเมื่อปีิ ค.ศ. 1096 โดยสมเด็จพระสันตะปาปาเออร์บันที่ 2
อาสนวิหารเป็นอาคารแบบสถาปัตยกรรมกอทิกแบบอ็องฌ์แว็งราวคริสต์ศตวรรษที่ 12 ถึงคริสต์ศตวรรษที่ 16 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240 อาสนวิหารแห่งนี้ใช้เป็นที่จัดพิธีเสกสมรสของอาลีเยนอร์แห่งอากีแตนกับเจ้าชายหลุยส์ (พระเจ้าหลุยส์ที่ 7) ในปี ค.ศ. 1137
อาสนวิหารแห่งบอร์โดได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 รวมทั้งเป็นแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
รายพระนามสุลต่านบรูไน

สุลต่านแห่งบรูไนดารุสซาลาม เป็นประมุขแห่งรัฐของประเทศบรูไน และยังเป็นหัวหน้ารัฐบาลในฐานะนายกรัฐมนตรีบรูไน โดยทรงเป็นสุลต่านพระองค์แรกพระองค์เดียวตั้งแต่ได้รับเอกราชจากสหราชอาณาจักรใน ค.ศ. 1984 แต่ราชวงศ์บรูไนนั้นมีอายุยาวนานมาตั้งแต่ศตวรรษที่ 14 โดยพระอิสรริยยศอย่างเป็นทางการคือ สุลต่านยังดีเปอร์ตวนแห่งบรูไนดารุสซาลาม
ความคลุมเครือ.
บันทึกประวัติศาสตร์ช่วงต้นของสุลต่านบรูไนยังไม่เป็นที่ทราบแน่ชัด เนื่องจากข้อมูลทางประวัติศาสตร์บรูไนในช่วงแรกมีไม่เพียงพอ นอกจากนี้ ยังมีความพยายามที่จะทำให้ประวัติศาสตร์ "แผลงเป็นอิสลาม" โดยที่ "ประวัติศาสตร์ทางการ" ไม่ตรงกับแหล่งข้อมูลต่างประเทศที่สามารถตรวจสอบได้ "บาตูตาร์ซีละฮ์" บันทึกลำดับวงศ์ตระกูลของกษัตริย์แห่งบรูไน ยังไม่มีการเขียนจนกระทั่ง ค.ศ. 1807 ดังนั้น การตีความประวัติศาสตร์จำนวนมากจึงต้องพึ่งข้อมูลจีนก่อนหน้าและตำนาน ดูเหมืิอนว่ารัฐสุลต่านบรูไนช่วงแรกพึ่งพาแรงสนับสนุนจากจีน และบางที สุลต่านช่วงแรกอาจมีต้นกำเนิดจากจีน นอกจากนี้ สุลต่านยุคแรกอาจนับถือศาสนาฮินดูหรือพุทธ โดยที่พระนามในช่วงแรกบ่งชี้ถึงต้นตอเหล่านี้
รายพระนามผู้ปกครองโอมาน

สุลต่านแห่งรัฐสุลต่านโอมาน คือสุลต่านและประมุขแห่งรัฐสุลต่านโอมาน สุลต่านแห่งโอมานนั้นสืบทอดมาจากราชวงศ์อาล ซะอีด ซึ่งปกครองโอมานมาตั้งแต่กลางยุคศตวรรษที่ 18 จนถึงปัจจุบัน
สุลต่านพระองค์ปัจจุบันคือ สมเด็จพระราชาธิบดีสุลต่านฮัยษัม บิน ฏอริก อาล ซะอีด ขึ้นครองราชสมบัติตั้งแต่ 
11 มกราคม ค.ศ. 2020
วงศ์มะเขือ

วงศ์มะเขือ (Solanaceae) เป็นวงศ์ของพืชดอกที่มีความสำคัญทางการเกษตร แม้ว่าบางชนิดเป็นพืชมีพิษ ชื่อของวงศ์นี้ตั้งตามชื่อสกุล "Solanum" วงศ์นี้ประกอบด้วยสกุล "Datura", "Mandragora" (mandrake), "Atropa belladonna" (deadly nightshade), "Lycium barbarum" (wolfberry), "Physalis philadelphica" (tomatillo) ", Physalis peruviana" (Cape gooseberry flower), "Capsicum" (พริก), "Solanum" (มันฝรั่ง, มะเขือเทศ, มะเขือ), "Nicotiana" (ยาสูบ), และ "Petunia" พืชเศรษฐกิจในวงศ์นี้ยกเว้นยาสูบ (Nicotianoideae) และพิทูเนีย (Petunioideae) แล้ว สกุลอื่นๆอยู่ในวงศ์ย่อยSolanoideae. 
สมาชิกส่วนใหญ่ของวงศ์ Solanaceae ถูกนำมาใช้ประโยชน์และเป็นยา เครื่องเทศ และแหล่งอาหารที่สำคัญ แต่บางชนิดก็เป็นพิษต่อมนุษย์และสัตว์
พระมหากษัตริย์นอร์เวย์

พระมหากษัตริย์นอร์เวย์ เป็นประมุขแห่งรัฐของราชอาณาจักรนอร์เวย์ ซึ่งปกครองในระบอบราชาธิปไตยภายใต้รัฐธรรมนูญและราชาธิปไตยแบบสืบสันตติวงศ์ผ่านระบบรัฐสภา ระบอบกษัตริย์นอร์เวย์สืบสายไปถึงรัชสมัยของพระเจ้าฮารัลด์ แฟร์แฮร์ ซึ่งได้รวมอาณาจักรเล็ก ๆ เข้าด้วยกันจนกลายเป็นนอร์เวย์ และได้รวมตัวกับทั้งสวีเดนและเดนมาร์กมาเป็นเวลานาน
พระมหากษัตริย์พระองค์ปัจจุบันคือสมเด็จพระราชาธิบดีฮารัลด์ที่ 5 แห่งนอร์เวย์ซึ่งครองราชย์ตั้งแต่วันที่ 17 มกราคม ค.ศ. 1991 สืบราชสมบัติต่อจากพระราชบิดาคือสมเด็จพระราชาธิบดีโอลาฟที่ 5 แห่งนอร์เวย์ รัชทายาทโดยชอบธรรมคือมกุฎราชกุมารโฮกุน ซึ่งเป็นพระราชโอรสเพียงพระองค์เดียวของพระองค์ นับตั้งแต่การยุบสหภาพนอร์เวย์และสวีเดนและการเลือกตั้งเจ้าชายเดนมาร์กเป็นสมเด็จพระราชาธิบดีโฮกุนที่ 7 แห่งนอร์เวย์ในปี ค.ศ. 1905 ราชวงศ์นอร์เวย์ที่ปกครองจนถึงปัจจุบันคือราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คซึ่งเป็นสาขาของราชวงศ์อ็อลเดินบวร์ค เดิมมาจากรัฐชเลสวิช-ฮ็อลชไตน์ในประเทศเยอรมนี
วงศ์กล้วย

วงศ์กล้วย (ชื่อวิทยาศาสตร์: "Musaceae") (หรือ) เป็นวงศ์ของพืชมีดอกในอันดับขิง เป็นพืชท้องถิ่นของทวีปเอเชีย และทวีปแอฟริกา มีลำต้นเทียมขนาดใหญ่ ส่วนใหญ่แล้ว แบ่งพืชในวงศ์นี้ออกเป็นสองสกุลคือ "Musa" และ "Ensete"
อ่าวโอซากะ

อ่าวโอซากะ (; โรมาจิ: "Ōsaka-wan") เป็นอ่าวทางตะวันตกของญี่ปุ่น เป็นส่วนตะวันออกของทะเลในเซโตะ โดยมีช่องแคบคิอิแบ่งออกจากมหาสมุทรแปซิฟิก และช่องแคบอากาชิทางตะวันตก ชายฝั่งทางทิศตะวันตกคือเกาะอาวาจิ 
ชายฝั่งด้านทิศเหนือและทิศตะวันออกเป็นบริเวณที่ตั้งของเมืองท่าสำคัญเช่น โอซากะ โคเบะ นิชิโนมิยะ ซาไก อามางาซากิ และฮันนัง
ณทรรศชัย จรัสมาส

ณทรรศชัย จรัสมาส ชื่อเดิม เกียรติศักดิ์ จรัสมาส ชื่อเล่น บิ๊ก เป็นนักแสดงชาวไทย เข้าสู่วงการบันเทิงจากการเดินแบบและถ่ายมิวสิควิดิโอ
ประวัติ.
ณทรรศชัย จรัสมาส เกิดวันที่ 11 พฤศจิกายน พ.ศ. 2534 จบการศึกษาชั้นมัธยมศึกษาจากโรงเรียนวัดสุทธิวราราม สำเร็จการศึกษาระดับปริญญาตรีจากคณะศิลปกรรมศาสตร์ สาขาศิลปะการแสดง เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร ปัจจุบันเป็นนักแสดงสังกัดช่อง 7 มีผลงานละครเรื่อง "เล่ห์นางหงส์", "มรสุมสวาท", "ยึดฟ้าหาพิกัดรัก", "สุดรักสุดดวงใจ" และ "รักปรุสรส" เป็นต้นต่อมารับงานละครเรื่อยมาในปัจจุบัน
ปัจจุบันบิ๊กได้หมดสัญญากับช่อง 7 ตั้งแต่สิ้นเดือนธันวาคมปี พ.ศ. 2566 หลังอยู่มา 10 ปี
ว่าวเตตระฮีดรอน

ว่าวเตตระฮีดรอน  เป็นว่าวกล่องแข็งหลายเซลล์ประกอบด้วยเซลล์รูปทรงสี่หน้า (tetrahedral shaped cells) ที่ถูกสร้างด้วยโครงสร้างที่เป็นชนิดรูปทรงสี่หน้า เซลล์มักจะถูกจัดเรียงอยู่ในลักษณะที่ทั้งว่าวยังเป็นทรงสี่หน้าปกติ ว่าวสามารถอธิบายได้ว่าเป็นส่วนประกอบแบบทรงสองหน้าด้วยเช่นกัน
บีกาอัมบน

บีกาอัมบน  เป็นขนมหวานชนิดหนึ่งในประเทศอินโดนีเซียทำจากสาคูที่ทำจากแป้งมันสำปะหลังและแป้งจากต้นสาคู ไข่ น้ำตาล และกะทิ มีหลายรส เช่น รสใบเตย กล้วย ทุเรียน เนย ช็อกโกแลต
แม้ว่าชื่อของขนมชนิดนี้มีคำว่าอัมบนซึ่งเป็นชื่อเกาะและชื่อเมืองใหญ่ แต่บีกาอัมบนก็เป็นที่รู้จักในเมืองเมดัน จังหวัดสุมาตราเหนือ และเป็นของฝากที่มีชื่อเสียง ที่มาของขนมนี้ไม่ทราบแน่ชัด คาดว่ามาถึงเมืองเมดันโดยพ่อค้าชาวอัมบน
ตีนูตูวัน

ตีนูตูวัน  หรือ บูบูร์มานาโด  เป็นโจ๊กของชาวมานาโด กินกับผักเช่นผักโขม ผักบุ้ง ข้าวโพด ฟักทอง มันเทศ หรือมันสำปะหลัง ตีนูตูวันเป็นอาหารที่มีจุดกำเนิดที่มานาโด จังหวัดซูลาเวซีเหนือ แต่บางคนก็บอกว่ามาจากมีนาฮาซา จังหวัดซูลาเวซีเหนือ ไม่ทราบที่มาของคำว่าตีนูตูวัน และไม่ทราบจุดกำเนิดแต่เริ่มเป็นที่นิยมระหว่างช่วง พ.ศ. 2513–2524 รัฐบาลท้องถิ่นของมานาโดกำหนดให้ตีนูตูวันเป็นสัญลักษณ์ของเมือง นิยมรับประทานเป็นอาหารเช้า กินกับปลาเค็ม ซัมบัล หัวหอมทอด ในมานาโดจะรับประทานตีนูตูวันกับปลารมควัน ซัมบัล และกะปิ
ปานีกี

ปานีกี  เป็นอาหารจานแปลกของชาวมีนาฮาซาในจังหวัดซูลาเวซีเหนือ ประเทศอินโดนีเซีย ทำจากเนื้อค้างคาว ซึ่งในภาษาของชาวมีนาฮาซาเรียกว่าปานีกี ค้างคาวจะถูกเผาเพื่อกำจัดขน ก่อนจะนำไปปรุงกับกะทิ สมุนไพร และเครื่องเทศถ้าไม่นำไปแกงกับกะทิจะนำมาผัดใส่พริกและเครื่องเทศ
มิเชล เบอร์แมน

มิเชล เบอร์แมนน์ (เกิด 20 มกราคม พ.ศ. 2536) ชื่อเล่น มิเชล เป็นนักแสดงและนางแบบลูกครึ่งไทย-เยอรมัน เจ้าของรางวัลรองอันดับ 1 มิสทีนไทยแลนด์ 2009 และ มิสแกรนด์พัทลุง 2025 และ รองชนะเลิศอันดับ 5 มิสแกรนด์ไทยแลนด์ 2025 และ มิสซูปราเนชันแนลไทยแลนด์ 2025 สำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัย รังสิต และสำเร็จการศึกษาระดับปริญญาตรีจาก คณะสังคมสงเคราะห์ศาสตร์ มหาวิทยาลัยธรรมศาสตร์
ประวัติ.
มิเชล เบอร์แมนน์ เริ่มเข้าวงการบันเทิงตั้งแต่อายุ 6 ขวบ ด้วยการถ่ายภาพยนตร์โฆษณาและแคสงานต่าง ๆ และเคยไปประกวดมิสทีนไทยแลนด์ปี 2009 และก็ได้ที่รองอันดับ 1 มิสทีนไทยแลนด์ 2009 จนกระทั่งได้มีโอกาสไปแคสงานกับช่อง 3 ได้เล่นละครเรื่องแรก คือ แม่แตงร่มใบ และผลงานล่าสุด หนึ่งในทรวง เป็นละครแนวพีเรียดในยุค 2478 รับบทเป็น สุดา พรหมประเสิรฐ
ปัจจุบันได้เป็นเจ้าของธุรกิจร้านเครื่องสำอาง CC - Castle of Cosmetics , ร้านเสื้อผ้า NoBadDays , ร้านลูกโป่ง Balloonglam.Bkk และร้านทำเล็บ MIMIAND Nails&Spa
การประกวด.
มิสทีนไทยแลนด์ 2009.
ในปี 2552 มิเชลได้เข้ารวมประกวดมิสทีนไทยแลนด์2009 ณ บีซีซี ฮอลล์ เซ็นทรัลพลาซา ลาดพร้าว 
โดยมิเชลสามารถคว้ารองอันดับที่1มาครอง
รองชนะเลิศอันดับ 5 มิสแกรนด์ไทยแลนด์ 2025.
ใน พ.ศ. 2567 มิเชลได้สมัครเข้าร่วมการประกวดมิสแกรนด์ขอนแก่น-พัทลุง 2025 และชนะการประกวด ได้เป็นตัวแทนพัทลุงเข้าร่วมการประกวดมิสแกรนด์ไทยแลนด์ 2025 และ 29 มีนาคม พ.ศ. 2568 มิเชลได้รับตำแหน่ง รองชนะเลิศอันดับ 5 มิสแกรนด์ไทยแลนด์ 2025
มิสซูปราเนชันแนลไทยแลนด์2025.
ใน พ.ศ. 2568 มิเชลได้รับการแต่งตั้งจากกองประกวดมิสซูปราเนชันแนลไทยแลนด์ ให้ดำรงตำแหน่ง มิสซูปราเนชันแนลไทยแลนด์ 2025 ซึ่งจะไปประกวด มิสซูปราเนชันแนล 2025 ที่ โปแลนด์
แนวร่วมประชาชนซาบะฮ์

แนวร่วมประชาชนซาบะฮ์  หรือ เบอร์จายา  เป็นพรรคการเมืองที่มีฐานที่มั่นในรัฐซาบะฮ์ พรรคนี้เกิดจากความร่วมมือระหว่างระหว่างตุน ฟาอุด สตีเฟนส์ กับฮาร์ริส ซัลเละฮ์ อดีตเลขาธิการทั่วไปขององค์การร่วมแห่งชาติซาบะฮ์ พรรคนี้เข้าร่วมกับแนวร่วมแห่งชาติตั้งแต่ 15 กรกฎาคม พ.ศ. 2518 
พรรคเบอร์จายาได้จัดตั้งรัฐบาลบริหารรัฐซาบะฮ์ตั้งแต่ พ.ศ. 2519–2528 หลังจากที่เบอร์จายาชนะการเลือกตั้งใน พ.ศ. 2519 ตุน ฟาอุด สตีเฟนส์ที่เคยเป็นประธานขององค์การร่วมปาโซะก์ โมโมกุน กาดาซัน ที่มีส่วนร่วมในการเรียกร้องเอกราชให้ซาบะฮ์และเข้าร่วมกับมาเลเซีย ได้เป็นมุขมนตรีคนที่ 5 ของซาบะฮ์ แต่เขาครองอำนาจได้เพียง 44 วัน เขาเสียชีวิตด้วยอุบัติเหตุเครื่องบินตกเมื่อ 6 มิถุนายน พ.ศ. 2519 ที่โกตากีนาบาลู ฮาร์ริส ซัลเละฮ์ได้เป็นมุขมนตรีคนต่อมา
เบอร์จายาชนะการเลือกตั้งอีกครั้งใน พ.ศ. 2524 ต่อมาใน พ.ศ. 2527 โจเซฟ ไปริน กีตีงัน ได้ออกจากพรรคไปจัดตั้งสหพรรคซาบะฮ์ และพรรคใหม่นี้ชนะพรรคเบอร์จายาในการเลือกตั้ง พ.ศ. 2528 พรรคเบอร์จายาพบกับความพ่ายแพ้อีกในการเลือกตั้ง พ.ศ. 2533 พรรคจึงตัดสินใจรวมกับองค์การร่วมแห่งชาติซาบะฮ์และเข้าไปเป็นอัมโนสาขาซาบะฮ์ โดยตุน มุสตาฟาเป็นประธานพรรค และฮาร์ริส ซัลเละฮ์เป็นที่ปรึกษา
ฮัล์มสตา

ฮัล์มสตา  เป็นเมืองท่า เมืองมหาวิทยาลัย เมืองอุตสาหกรรมและเมืองสันทนาการ บริเวณปากแม่น้ำนิสสัน ในจังหวัดฮาแลนด์ ชายฝั่งทางทิศตะวันตกของประเทศสวีเดน ใน ค.ศ. 2019 เมืองนี้มีประชากรราว 70,480 คน ฮัล์มสตาตั้งอยู่ครึ่งทางระหว่างเมืองกอเทนเบิร์กกับเมืองมัลเมอ
อาสนวิหารโบแว

อาสนวิหารโบแว  หรือมีชื่อเต็มว่า อาสนวิหารนักบุญเปโตรแห่งโบแว  เป็นอาสนวิหารนิกายโรมันคาทอลิกและที่ตั้งของมุขนายกประจำมุขมณฑลโบแว นัวยง และซ็องลิส ตั้งอยู่ที่เมืองโบแว จังหวัดอวซ แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่นักบุญเปโตร เป็นอาสนวิหารแบบกอธิกที่มีบริเวณร้องเพลงสวดที่สูงที่สุดในโลก (48.50 เมตร)
อาสนวิหารแห่งนี้ได้รับการขนานนามว่าเป็นสถานที่แบบสถาปัตยกรรมกอทิกแห่งหนึ่งที่แสดงถึงความสำเร็จสูงสุดและความกล้าหาญทางสถาปัตยกรรม โดยตัวอาคารมีเพียงแขนกางเขน (คริสต์ศตวรรษที่ 16) และบริเวณร้องเพลงสวด พร้อมทั้งมุขโค้งและชาเปลจำนวน 7 หลัง (คริสต์ศตวรรษที่ 13) ซึ่งสามารถเข้าถึงได้จากทางจรมุข นอกจากนี้ยังพบโบสถ์เล็กแบบสถาปัตยกรรมโรมาเนสก์สร้างราวคริสต์ศตวรรษที่ 10 เรียกว่า "บาเซิฟวร์"  ซึ่งปัจจุบันได้รับการบูรณะจนอยู่ในสภาพดีตั้งอยู่บริเวณที่จะเป็นที่ตั้งของบริเวณกลางโบสถ์อีกด้วย 
อาสนวิหารโบแวได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
ประวัติ.
งานก่อสร้างเริ่มในปี ค.ศ. 1225 ภายใต้การดูแลของมุขนายกมีล เดอ น็องเตย เริ่มทันทีในภายหลังจากเพลิงไหม้หลังคาของบาซิลิกาหลังเก่าซึ่งทำด้วยไม้เป็นครั้งที่สาม ซึ่งเพิ่งจะทำการบูรณะแท่นบูชาจากไฟไหม้ครั้งก่อนเมื่อสามปีที่แล้วหมาด ๆ ในปี ค.ศ. 1272 การก่อสร้างบริเวณร้องเพลงสวดก็แล้วเสร็จเป็นอย่างแรก โดยแบ่งการก่อสร้างเป็นสองช่วง โดยมีช่วงปี ค.ศ. 1232-ค.ศ. 1238 คั่นกลางเนื่องจากประสบปัญหาด้านเงินทุนกับพระเจ้าหลุยส์ที่ 9 แห่งฝรั่งเศส
การก่อสร้างในสองช่วงนั้นมีความแตกต่างกันอย่างเล็กน้อย โดยในสมัยของมุขนายกกีโยม เดอ แกรซ ได้มีการเพิ่มความสูงขึ้นไปอีกถึง 4.9 เมตร เพื่อสร้างอาสนวิหารที่มีเพดานโค้งที่สูงที่สุดในยุโรป ซึ่งในที่สุดเพดานโค้งมีความสูงรวมทั้งสิ้น 48 เมตร ซึ่งมากกว่าอาสนวิหารแม่พระแห่งอาเมียงซึ่งกำลังก่อสร้างอยู่ในขณะนั้น ซึ่งมีความสูงของบริเวณกลางโบสถ์เพียง 42 เมตร
ต่อมาในปี ค.ศ. 1284 การก่อสร้างได้หยุดชะงักลงเนื่องจากเพดานโค้งเหนือบริเวณร้องเพลงสวดที่เพิ่งเสร็จใหม่บางส่วนได้ถล่มลงมา การถล่มครั้งนั้นได้สร้างความกระทบกระเทือนให้กับสถาปนิกและวิศวกรชาวฝรั่งเศสที่เชี่ยวชาญด้านกอทิกเป็นอย่างมาก สตีเฟน เมอร์รีย์ นักประวัติศาสตร์ยังได้กล่าวว่าการถล่มครั้งนั้นยังเป็น "การนำพาให้เข้าสู่ยุคของสิ่งปลูกสร้างที่มีขนาดเล็กลง ซึ่งเกี่ยวพันกันกับการลดลงของประชากร สงครามร้อยปี ในช่วงคริสต์ศตวรรษที่ 13"
แต่อย่างไรก็ตาม แผนการสร้างในแบบเดิมยังคงไม่เปลี่ยนแปลง และดำเนินต่อไป ในที่สุดบริเวณร้องเพลงสวดก็ถูกสร้างใหม่ที่ความสูงเท่าเดิม แต่เพิ่มเสาบริเวณชาเปลดาวกระจายและบริเวณร้องเพลงสวด เปลี่ยนเพดานโค้งจากสี่เป็นหกแฉก ส่วนบริเวณกลางโบสถ์สร้างขึ้นระหว่างปี ค.ศ. 1500 ถึง ค.ศ. 1548 และต่อมาในปี ค.ศ. 1573 จากความทะเยอทะยานที่จะสร้างหอคอยกลางที่มีความสูงถึง 153 เมตร ได้ถล่มลงในที่สุดเป็นเหตุให้ต้องหยุดการก่อสร้างอีกคราหนึ่ง ซึ่งหอคอยนั้นหากไม่ได้ถล่มลงจะทำให้อาสนวิหารแห่งนี้เป็นอาสนวิหารที่สูงที่สุดในโลกเป็นอันดับสองในเวลานั้น (รองจากโบสถ์เซ็นต์โอลาฟแห่งทาลลินน์) จากนั้นต่อมา มีการเปลี่ยนแปลงทางโครงสร้างอย่างเล็กน้อยเท่านั้นเนื่องจากต้องใช้งบประมาณจำนวนมากในการสร้างบริเวณกลางโบสถ์
บริเวณร้องเพลงสวดของอาสนวิหารโบแวได้รับคำชมจากเออแฌน วียอแล-เลอ-ดุกว่าเปรียบเสมือน "อาสนวิหารพาเธนอนแห่งสถาปัตยกรรมกอทิกแบบฝรั่งเศส"
วิทยาลัยเทคโนโลยีชนะพลขันธ์ นครราชสีมา

วิทยาลัยเทคโนโลยีชนะพลขันธ์ นครราชสีมา เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 4 เมษายน พ.ศ. 2535 ตั้งอยู่เลขที่ 77/1 หมู่ 4 ตำบลบ้านใหม่ อำเภอเมืองนครราชสีมา จังหวัดนครราชสีมา มีเนื้อที่ประมาณ 39.5 ไร่ เปิดสอนระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ทั้งภาคปกติและสมทบ
วิทยาลัยเทคโนโลยีอาชีวศึกษานครราชสีมา

วิทยาลัยเทคโนโลยีอาชีวศึกษา นครราชสีมา เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 17 มีนาคม พ.ศ. 2526 ตั้งอยู่เลขที่ 199 หมู่ 4 ตำบลบ้านโพธิ์ อำเภอเมืองนครราชสีมา จังหวัดนครราชสีมา มีเนื้อที่ประมาณ 104 ไร่ 3 งาน 58 ตารางวา เปิดสอนระดับประกาศนียบัตรวิชาชีพ (ปวช.)
จิรายุ ตันตระกูล

จิรายุ ตันตระกูล (เกิด 16 มีนาคม พ.ศ. 2532) ชื่อเล่น ก๊อต เป็นนักแสดงและนักเขียนชาวไทย เข้าสู่วงการบันเทิงจากการประกวดดิ ไอดอล โปรเจกต์ และมีผลงานละครโทรทัศน์ทางสถานีโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานการแสดงทั้งในประเทศไทยและต่างประเทศ เคยแสดงภาพยนตร์ฮอลิวูดเรื่อง "Gold" (2559) ร่วมกับแมทธิว แม็คคอนาเฮย์ 
เขาได้รับรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากภาพยนตร์เรื่อง "จอมขมังเวทย์ 2020" (2562) และรางวัลโทรทัศน์เอเชีย (Asian television awards) สาขานักแสดงสมทบชายแห่งเอเชียยอดเยี่ยม จากละครโทรทัศน์เรื่อง "คมแฝก" (2561)
ประวัติ.
จิรายุเป็นบุตรคนเดียวของครอบครัว แต่เติบโตในครอบครัวขยายซึ่งอาศัยร่วมกันกับญาติฝั่งมารดาในแฟลตย่านห้วยขวาง สำเร็จการศึกษาระดับประถมศึกษาจาก โรงเรียนพร้อมพรรณวิทยา สำเร็จการศึกษาระดับมัธยมศึกษาจากโรงเรียนวัดราชบพิธ และระดับอุดมศึกษาจากคณะบริหารธุรกิจ มหาวิทยาลัยรังสิต สาขาวิชาการจัดการธุรกิจค้าปลีก (ทุนความสามารถพิเศษด้านศิลปิน) ก่อนหน้านี้เคยศึกษาอยู่คณะนิเทศศาสตร์ มหาวิทยาลัยกรุงเทพ ในช่วงที่ยังศึกษาในระดับมัธยมศึกษานั้น ได้ลงเรียนวิชาชีพช่วงภาคค่ำ ด้านการซ่อมคอมพิวเตอร์ เขียนแบบภายใน เย็บผ้า และตัดต่อริงโทน เพราะมองว่าไม่มีสอนในโรงเรียน ค่าเรียนไม่แพง และสามารถนำความรู้มาใช้ในการเลี้ยงชีพได้ เขามีศักดิ์เป็นอาของณปภา ตันตระกูล ซึ่งเป็นนักแสดง เคยคบหากับเบญจวรรณ อาร์ดเนอร์ ซึ่งเป็นนักแสดงเช่นกัน ปัจจุบันเลิกรากันแล้ว
จิรายุมีความใฝ่ฝันที่จะเป็นนักแสดงตั้งแต่ยังศึกษาอยู่ในระดับชั้นประถมศึกษาปีที่ 3 หลังชมภาพยนตร์เรื่อง "หน้ากากโซโร" (2541) และอีกครั้งในภาพยนตร์เรื่อง "องค์บาก" (2546) เขามีกิจวัตรประจำวันคือนั่งสมาธิ จดอนุทิน และอ่านหนังสือ เขากล่าวว่าพ่อแม่ให้อิสระทางความคิดแก่เขาค่อนข้างสูง รวมทั้งไม่เคยบังคับเรื่องการเรียน เขามีพอล นิวแมน นักแสดงฮอลลิวูดเป็นบุคคลต้นแบบ
การทำงาน.
เบื้องต้นจิรายุเคยเป็นนักแสดงประกอบในภาพยนตร์เรื่อง "มอ๘" (2549) มาก่อน ต่อมาเมื่อครั้งยังศึกษาอยู่ในมหาวิทยาลัยกรุงเทพ ได้ทำงานเป็นเด็กฝึกงานยกฉากในบริษัทของปิยะ เศวตพิกุล และเริ่มสนใจงานในวงการบันเทิง ในเวลาต่อมาเขารับงานเป็นนักแสดงประกอบของโฆษณาน้ำอัดลมตัวหนึ่ง และเข้าประกวดดิ ไอดอล โปรเจกต์ ตามคำชักชวนของเพื่อน จนได้รับรางวัลชนะเลิศ หลังจากนั้นกอบสุข จารุจินดา ซึ่งเป็นผู้จัดละคร ได้ชักชวนให้จิรายุแสดงละครเรื่อง "คุณนายสามสลึง" (2553) เขากล่าวว่าช่วงเวลานั้น "...ผมมาเริ่มเข้าวงการตอนอายุ 22 แต่ไม่เข้าใจเรื่องการแสดงเลยจนอายุ 25 คือตอนนั้นผมเล่นเรื่อง "ชาติพยัคฆ์" พอเล่นเรื่องนี้จบ ผมตัดสินใจจะเลิกแล้วเพราะผมไม่สามารถมีวิธีคิดที่จะสร้างตัวละครใหม่ ๆ ได้..." หลังจากนั้นเขาจึงอ่านหนังสือเพื่อพัฒนาตนเอง และเรียนกำกับ เขียนบท และเรียนการแสดงเพิ่มเติม หลังจากนั้นจึงได้แสดงศักยภาพด้านการฟันดาบ ในละครโทรทัศน์เรื่อง "บางระจัน" (2558) ซึ่งมีอรุโณชา ภาณุพันธุ์เป็นผู้จัดละครได้เพิ่มตัวละครหมู่เคลิ้มให้แก่เขา หลังจากกลับไปปรับปรุงข้อดีและข้อเสียในการแสดงของตัวเอง จิรายุกลับมามีชื่อเสียงอีกครั้งในละครโทรทัศน์เรื่อง "บุพเพสันนิวาส" (2561) รับบทเป็นหลวงสรศักดิ์, "คมแฝก" (2561) รับบทเป็น แสน ราชสีห์ และ "หนึ่งด้าวฟ้าเดียว" (2561) รับบทเป็นหลวงพิชัยอาสา เขากล่าวว่าเขา "ทำการบ้านหนักมาก" โดยใช้วิธีการแสดงท่วงท่า สีหน้า และอารมณ์เมื่อออกกล้อง โดยถือว่าตนสวมบทบาทตัวละครนั้นตลอดเวลาการเข้าฉาก
นอกจากงานแสดงภาพยนตร์และละครแล้ว เขายังเป็นนักเขียนหนังสือประเภทแนะแนวให้ผู้อ่านปฏิบัติตามได้ (How to) และเป็นศิลปิน ที่มีผลงานภาพและการจัดแสดงผลงานศิลปะของตนเอง
อันเดร เชือร์เลอ

อันเดร ฮอสท์ เชือร์เลอ (เกิด 6 พฤศจิกายน ค.ศ. 1990) เป็นอดีตนักฟุตบอลชาวเยอรมัน เล่นในตำแหน่งกองหน้า เคยเป็นตัวแทนของทีมชาติเยอรมนีตั้งแต่ ค.ศ. 2010 ถึง 2017
โดยเชือร์เลอ ทำแฮตทริกในทีมชาติได้เป็นครั้งแรกในการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่ถล่มทีมชาติยิบรอลตาร์ 7-0
"ข้อมูลเมื่อ ค.ศ. 2013 (2013)[ [update]]"
มาร์เซ็ล ชเม็ลท์เซอร์

มาร์เซ็ล ชเม็ลท์เซอร์ (เกิดเมื่อวันที่ 22 มกราคม ค.ศ. 1988) เป็นนักฟุตบอลชาว เยอรมนี ปัจจุบันเล่นให้กับสโมสรฟุตบอลโบรุสซีอาดอร์ทมุนท์ ใน บุนเดิสลีกาและฟุตบอลทีมชาติเยอรมนีในตำแหน่งแบ็กซ้าย
 2010–11, 2011–12
 2011–12
"รองชนะเลิศ (2):" 2011, 2012
 2009
อเล็กซ์ โมลตัน

อเล็กซานเดอร์ เอริก "อเล็กซ์" โมลตัน ซีบีอี (9 เมษายน ค.ศ. 1920 - 9 ธันวาคม ค.ศ. 2012) เป็นวิศวกรและนักประดิษฐ์ชาวอังกฤษ มีชื่อเสียงในฐานะผู้ออกแบบระบบกันสะเทือนของรถยนต์มินิ
อเล็กซ์ โมลตันเกิดในครอบครัวนักอุตสาหกรรมยางพารา ปู่ทวดของเขาเป็นหนึ่งในผู้บุกเบิกอุตสาหกรรมยางวัลกาไนซ์ในสหราชอาณาจักร หลังจบการศึกษาจากวิทยาลัยมาร์โบโรฮ์ และคิงส์คอลเลจ มหาวิทยาลัยเคมบริดจ์ โมลตันทำงานเป็นวิศวกรออกแบบเครื่องยนต์ จากนั้นได้ทำงานในบริษัทของครอบครัว และเมื่อออกมาตั้งบริษัท โมลตัน ดีเวลล็อปเมนต์ส เป็นของตัวเอง ก็ได้ใช้ประสบการณ์ในอุตสาหกรรมยางพารา ออกแบบระบบกันสะเทือนแบบใหม่ ที่ใช้เบ้ายาง ให้กับรถยนต์มินิรุ่นใหม่ของเซอร์ อเล็กซ์ อิซซิโกนิส ทำให้มีระบบกันสะเทือนที่มีขนาดเล็ก และมีประสิทธิภาพ
อเล็กซ์ โมลตันยังมีชื่อเสียงในฐานะผู้ออกแบบจักรยาน ที่ใช้ล้อขนาดเล็ก และใช้ระบบกันสะเทือนแบบเบ้ายางเช่นเดียวกับรถมินิ ใช้ชื่อการค้าว่า จักรยานโมลตัน
กล้วยบัว

กล้วยบัว (ชื่อวิทยาศาสตร์: "Musa laterita") เป็นสปีชีส์ของไม้ประดับเขตร้อน จัดอยู่ในวงศ์กล้วย (Musaceae) มีถิ่นกำเนิดในอนุทวีปอินเดีย (ทางตะวันออกเฉียงเหนื่อของประเทศอินเดีย) และอินโดจีน (ประเทศพม่า และประเทศไทย)
นอกจากนี้ ในประเทศไทยกล้วยบัวมีชื่อพื้นเมืองอื่นอีกดังนี้ กล้วยแค่ (เหนือ) กล้วยแวก (แม่ฮ่องสอน) ยะมอง (กะเหรี่ยง แม่ฮ่องสอน) และ ยะโม (กะเหรี่ยง แม่ฮ่องสอน)
เดอะทเวนตีทเวนตีเอกซ์พีเรียนซ์

เดอะทเวนตีทเวนตีเอกซ์พีเรียนซ์  เป็นผลงานสตูดิโออัลบั้มชุดที่ 3 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกวางขายอัลบั้มเมื่อ 15 มีนาคม พ.ศ. 2556 กับสังกัดWright Entertainment Group อัลบั้มบันทึกเสียงระหว่างเดือนพฤษภาคม-กรกฎาคม พ.ศ. 2555 ที่ Larrabee Studios ในลอสแอนเจลิส รัฐแคลิฟอร์เนีย
จัสติน ทิมเบอร์เลก เป็นผู้แต่งเพลงร่วมกับ Jerome "J-Roc" Harmon, Rob Knox, The Tennessee Kids, Timbaland, อัลบั้มนี้มีธีมเนื้อเพลงพูดถึงเกี่ยวกับความรักและกลิ่นไอ ย้อยยุคในช่วงเพลงโซล มีแนวเพลงอย่างเช่นอาร์แอนด์บี แดนซ์-ป็อป และดนตรีอีเลกโทรนิก แน่นความหนักเบาในดนตรีประกอบ
ซิ่งเกิ้ล.
"Suit & Tie", ร่วมร้องกับ Jay-Z เป็นลเพลงแรงในอัลบั้มนี้ที่เริ่มออกอากาศตั้งแต่ 14 มกราคม พ.ศ. 2556 
และเพลง "Mirrors" เป็นแพลงที่สอง ของการออกอากาศ พร้อมทั้งยังเริ่มปล่อยแบบ ดิจิทัล ดาวน์โหลด ในวันที่ 11 กุมภาพันธ์ พ.ศ. 2556 ในการโปรโมตงาน 2013 Grammy Awards.
เดอะทเวนตีทเวนตีเอกซ์พีเรียนซ์ มียอดขายในสหรัฐอเมริกา 2.85 ล้านก๊อปปี้ (ภายในประเทศและส่งออก) 6 ล้านก๊อปปี้ทั่วโลก และส่งผลให้ทิมเบอร์เลค เป็นสุดยอดศิลปินแห่งปี 2013 กับผลงาน เดอะทเวนตีทเวนตีเอกซ์พีเรียนซ์ ตอนที่ 2 และ ฉบับสมบูรณ์ (เดอะทเวนตีทเวนตีเอกซ์พีเรียนซ์ทั้ง 2 ชุด)
ชาร์ต.
<templatestyles src="Col-begin/styles.css"/>
สัปดาห์ศักดิ์สิทธิ์

สัปดาห์ศักดิ์สิทธิ์  เป็นสัปดาห์สำคัญในปีพิธีกรรมของศาสนาคริสต์ ตรงกับสัปดาห์สุดท้ายของเทศกาลมหาพรต ซึ่งครอบคลุมช่วงเวลา 1 สัปดาห์ก่อนวันอีสเตอร์ ในสัปดาห์นี้มีวันสำคัญหลายวัน ได้แก่ วันอาทิตย์ใบลาน วันพฤหัสบดีศักดิ์สิทธิ์ วันศุกร์ประเสริฐ และวันเสาร์ศักดิ์สิทธิ์ แต่ไม่รวมวันอีสเตอร์ สำหรับนิกายอีสเทิร์นออร์ทอดอกซ์ สัปดาห์ศักดิ์สิทธิ์จะเริ่มจากวันเสาร์ลาซารัส (ก่อนวันอาทิตย์ใบลาน) 
วันสำคัญในสัปดาห์.
วันอาทิตย์ใบลาน.
"วันอาทิตย์ใบลาน" (โรมันคาทอลิก) "วันอาทิตย์ใบปาล์ม" หรือ "วันอาทิตย์ทางตาล" (โปรเตสแตนต์) เป็นวันฉลองถึงเหตุการณ์ที่พระเยซูเสด็จเข้ากรุงเยรูซาเลมอย่างผู้พิชิต ซึ่งสื่อนัยะสำคัญ 2 ประการ คือ 1. พระเยซูเป็นพระเมสสิยาห์ 2. พระเยซูเป็นกษัตริย์แห่งสันติภาพ 
ตามพระวรสารนักบุญมัทธิวและพระวรสารนักบุญลูการะบุว่าก่อนการตรึงพระเยซูที่กางเขน พระเยซูได้เสด็จออกจากเมืองเยรีโค เพื่อเดินทางเข้าสู่กรุงเยรูซาเลม ครั้งนั้นพระองค์ทรงลา ชาวเยรูซาเลมออกมาต้อนรับพระองค์จำนวนมากด้วยความยินดี บ้างก็นำเสื้อและกิ่งไม้มาปูลาดพื้น ขณะเสด็จเข้าเมืองคนที่เดินนำน่าก็ตะโกนถวายพระพรว่า "โฮซันนา แก่บุตรของดาวิด ขอให้ท่านผู้ที่เสด็จมาในพระนามขององค์พระผู้เป็นเจ้าทรงพระเจริญ โฮซันนา ในที่สูงสุด"
วันพฤหัสบดีศักดิ์สิทธิ์.
"วันพฤหัสบดีศักดิ์สิทธิ์" เป็นวันฉลองเหตุการณ์ที่พระเยซูทรงร่วมรับประทานอาหารค่ำมื้อสุดท้ายกับเหล่าอัครทูต ในคราวนั้นพระเยซูทรงริเริ่มพิธีกรรมสำคัญ 2 ประการที่คริสตจักรยังคงรักษาสืบมาจนปัจจุบัน คือ 1. การล้างเท้าอัครทูต 2. การสถาปนาพิธีมหาสนิทศักดิ์สิทธิ์
พระวรสารนักบุญยอห์นกล่าวว่าก่อนถึงวันปัสคา ระหว่างรับประทานอาหารเย็น พระเยซูได้ทรงล้างเท้าให้อัครทูตทั้ง 12 คน และตรัสทำนายว่ายูดาส อิสคาริโอท จะทรยศพระองค์ ส่วนพระวรสารสหทรรศน์ระบุว่าในคราวนั้นได้ทรงตั้งพิธีมหาสนิทศักดิ์สิทธิ์ด้วย โดยบิขนมปังออก ตรัสว่า ""จงรับไปกินเถิด นี่เป็นกายของเรา" แล้วแจกให้อัครทูตทุกคน จากนั้นทรงนำถ้วยเหล้าองุ่นมาให้ทุกคนแบ่งกันดื่ม ตรัสว่า "นี่เป็นโลหิตของเราอันเป็นโลหิตแห่งพันธสัญญาที่หลั่งออกเพื่อยกบาปโทษคนจำนวนมาก"" หลังจากเหตุการณืนี้พระเยซูทรงถูกจับกุมและนำตัวไปสอบสวนตลอดทั้งคืน
วันศุกร์ประเสริฐ.
"วันศุกร์ประเสริฐ" หรือ "วันศุกร์ศักดิ์สิทธิ์" เป็นวันระลึกถึงการตรึงพระเยซูที่กางเขน ซึ่งคริสต์ศาสนิกชนถือว่าพระเยซูได้เป็นพระผู้ไถ่บาปให้มวลมนุษย์ที่เชื่อและยอมรับว่าพระองค์คือพระคริสต์ พระบุตรพระเป็นเจ้า
หลังจากถูกไต่สวนและรับทรมาน พระเยซูถูกตัดสินให้ประหารชีวิตด้วยการตรึงกางเขน พร้อมกับโจรอีก 2 คน เหนือกางเขนของพระองค์มีป้ายติดชื่อว่า "เยซู กษัตริย์ของพวกยิว" ราวบ่าย 3 โมงจึงสิ้นพระชนม์ พระวรสารนักบุญยอห์นระบุเพิ่มเติมว่าหลังสิ้นพระชนม์ ได้มีทหารได้นำทวนมาแทงสีข้างของพระองค์ ก็มีน้ำและพระโลหิตหลั่งออกมา
จักรพรรดินีเซี่ยวตฺวันเหวิน

จักรพรรดินีเซี่ยวตฺวันเหวิน  พระจักรพรรดินีในจักรพรรดิหวงไถจี๋และพระนางเป็นพระปิตุจฉาเจ้า (อาหญิง) ของสมเด็จพระจักรพรรดินีเซี่ยวจวงเหวินและเป็นพระมาตุจฉาเจ้า (ยายอา) ในสมเด็จพระจักรพรรดิจักรพรรดิซุ่นจื้อทรงพระนามเดิม เจอเจอ  ในราชสกุล บอร์จิกิต
พระสาทิสลักษณ์ที่ยังคงเหลืออยู่.
พระสาทิสลักษณ์ส่วนใหญ่ของพระนางมักถูกเข้าใจผิดว่าเป็นสมเด็จพระจักรพรรดินีเซี่ยวจวงเหวินเพราะพระพักตร์ทั้งสองพระองค์มีลักษณะคล้ายกันมาก
จัสติฟายด์

Justified  เป็นผลงานสตูดิโออัลบั้มชุดที่ 1 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกขายเมื่อ 5 พฤศจิกายน พ.ศ. 2545 กับสังกัดไจฟ์
รายการอ้างอิง.
<templatestyles src="Reflist/styles.css" />
กองทัพรัฐฉาน

กองทัพรัฐฉาน  เป็นกองทัพที่ตั้งขึ้นเมื่อ พ.ศ. 2507 เพื่อต่อต้านกองทัพพม่าในรัฐฉาน ต่อมาได้แตกออกเป็นสองกองทัพคือกองทัพรัฐฉานเหนือและกองทัพรัฐฉานใต้ การแบ่งแยกเกิดขึ้นเมื่อ พ.ศ. 2518 เนื่องจากความแตกต่างทางด้านอุดมการณ์ทางการเมือง หลังจากที่ยุบเลิกกองทัพเมิงไตของขุนส่าแล้ว กองทัพรัฐฉานใต้ยังคงต่อสู้กับกองทัพพม่าต่อไป ส่วนกองทัพรัฐฉานเหนือมีแนวโน้มอ่อนต่อกองทัพพม่ามากกว่า
นอกจากนั้นยังมีกองทัพรัฐฉานตะวันออกซึ่งเป็นอีกชื่อหนึ่งของกองทัพพันธมิตรประชาธิปไตยแห่งชาติเมียนมาซึ่งก่อตั้งใน พ.ศ. 2532 โดยอดีตผู้บริหารพรรคคอมมิวนิสต์พม่าในโกก้าง กลุ่มนี้ได้เจรจาสงบศึกกับรัฐบาลทหารพม่าไประหว่าง พ.ศ. 2532–2552
กองทัพรัฐฉานใต้

กองทัพรัฐฉานใต้  เป็นกลุ่มกอบกู้เอกราชของชนชาติไตหรือไทใหญ่ในแผ่นดินรัฐฉานที่ใหญ่ที่สุดที่ยังต่อสู้เพื่อต่อต้านพม่า ผู้นำคนปัจจุบันของกองทัพรัฐฉานใต้คือเจ้ายอดศึก เมื่อ 21 พฤษภาคม พ.ศ. 2554 เจ้ายอดศึกได้ประกาศว่าไม่มีการแบ่งแยกระหว่างกองทัพรัฐฉานใต้และเหนือ ณ ที่มั่นที่กองทัพที่ดอยไตแลง โดยเจ้าจายทูรองผู้บัญชาการกองทัพรัฐฉานเหนือได้ยืนยันถึงการรวมตัวเป็นพันธมิตรระหว่างกองทัพทั้งสองด้วย
เขตพื้นที่.
กองทัพรัฐฉานใต้มีฐานที่มั่น 5 แห่งตามแนวชายแดนไทย-พม่าได้แก่ ดอยไตแลงเป็นฐานที่มั่นหลักตรงข้ามอำเภอปางมะผ้า จังหวัดแม่ฮ่องสอน ดอยมูนเมิง อยู่ตรงข้ามอำเภอเมือง จังหวัดแม่ฮ่องสอน ดอยดำ อยู่ตรงข้ามอำเภอเวียงแหง จังหวัดเชียงใหม่ ดอยสามสิบ อยู่ตรงข้ามอำเภอฝาง จังหวัดเชียงใหม่ ดอยก่อวันอยู่ตรงข้ามอำเภอแม่ฟ้าหลวง จังหวัดเชียงราย
ขนาด.
ประมาณว่าในปัจจุบันกองทัพรัฐฉานมีทหารราว 8,000-14,000 คน โดยมีเจ้ายอดศึกเป็นผู้นำ แม้จะมีฐานที่มั่นโดดเดี่ยวบนยอดเขาแต่เชื่อว่าได้รับการสนับสนุนด้านอาวุธจากจีนและสหรัฐ
พันธมิตร.
เมื่อ 21 พฤษภาคม พ.ศ. 2548 กองทัพรัฐฉานใต้ได้ร่วมมือกับกองทัพแห่งชาติรัฐฉานในการต่อต้านรัฐบาลทหารพม่าเพื่อให้ได้การปกครองตนเอง ในเดือนธันวาคม พ.ศ. 2551 ได้จัดตั้งสภารัฐฉานที่ดอยไตแลงภายใต้การนำของเจ้ายอดศึกโดยรวมกลุ่มที่ไม่ใช่ชาวไทใหญ่ด้วย คือสหภาพประชาธิปไตยลาหู่ องค์กรปลดปล่อยแห่งชาติปะโอ สภาฟื้นฟูแห่งรัฐฉาน คณะกรรมการความร่วมมือไต องค์กรแห่งชาติว้า และยังเป็นพันธมิตรกับกองทัพก้าวหน้าแห่งชาติกะเหรี่ยงแดง พรรคเสรีภาพอาระกัน แนวร่วมแห่งชาติชีน สหภาพแห่งชาติกะเหรี่ยง และองค์การแห่งชาติกะชีน นอกจากนั้น เจ้ายอดศึกยังแสดงความต้องการให้จัดการเลือกตั้ง พ.ศ. 2553 ใหม่
อาซัมเปอดัซ

อาซัมเปอดัซ (มลายูและ) หรือ อาซัมปาเดะฮ์ (มีนังกาเบา:) เป็นภาษาอินโดนีเซียที่แปลตรงตัวหมายถึงเปรี้ยวและเผ็ด ใช้เรียกสตูแบบมีนังกาเบาและมลายูที่มีรสเปรี้ยวและเผ็ด เครื่องปรุงหลักเป็นอาหารทะเลหรือปลาน้ำจืดต้มกับน้ำมะขาม พริก และเครื่องเทศอื่น ๆ เติมผักที่ใช้ เช่น มะเขือ กระเจี๊ยบเขียว มะเขือเทศ และปลาหลายชนิด เช่นปลาแมกเคอเรล ปลาทูน่า ปลากะพงแดง ปลาสวาย ปลาสลิด ซึ่งอาจใส่ทั้งตัวหรือเฉพาะหัวก็ได้ ลักษณะคล้ายแกงส้มของไทย อาหารลักษณะเดียวกันนี้พบในเบงกอล ประเทศอินเดีย ซึ่งเรียกว่า มาเชอร์ตัก (macher tak) หมายถึงปลาเปรี้ยว
ซีโยไม

ซีโยไม  หรือ โซไม  เป็นขนมจีบหรือเกี๊ยวปลาแบบอินโดนีเซีย ปรุงด้วยการนึ่ง ได้รับอิทธิพลจากติ่มซำในอาหารจีน ทำจากปลาน้ำจืดหรือปลาทะเล เช่น ปลาทูน่า ปลาแมกเคอเรล หรือกุ้ง นำมายัดไส้ใส่ในกะหล่ำปลี มันฝรั่ง มะระ และเต้าหู้ ทำเป็นชิ้นใหญ่ ด้านบนใส่ซอสถั่วลิสง ซีอิ๊วหวาน ซอสพริก และน้ำมะนาว
ซีโยไมเป็นอาหารที่ได้รับอิทธิพลจากอาหารของชาวอินโดนีเซียเชื้อสายจีน ต่างกันที่ซีโยไมกินกับซอสถั่วลิสงด้วย แต่ของชาวอินโดนีเซียเชื้อสายจีนจะกินกับซีอิ๊วหวานและซอสพริกเท่านั้น ซีโยไมที่มีชื่อเสียงคือที่บันดุง และพบซีโยไมมากในอาหารของชาวซุนดาและผู้ขายซีโยไมก็มักเป็นชาวซุนดา ซีโยไมมีลักษณะใกล้เคียงกับบาตากอร์ เพียงแต่บาตากอร์ทำให้สุกด้วยการทอด ส่วนซีโยไมนั้นนำไปนึ่ง
ช่อง 8

ช่อง 8 เป็นสถานีโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ทั่วไป ความละเอียดมาตรฐาน นำเสนอข่าวและเหตุการณ์ปัจจุบันเป็นหลัก รวมถึงรายการวาไรตี้ ละครไทย ละครชุดจากประเทศอินเดียและจีน และกีฬามวยไทย บริหารงานโดย บริษัท อาร์เอส มัลติมีเดีย จำกัด ในเครืออาร์เอส โดยในช่วงแรกออกอากาศทางโทรทัศน์ผ่านดาวเทียม และโทรทัศน์ผ่านสายเคเบิลทั่วประเทศ เริ่มทดลองออกอากาศตั้งแต่วันที่ 1 ธันวาคม พ.ศ. 2553 และออกอากาศจริงครั้งแรกเมื่อวันที่ 5 มกราคม พ.ศ. 2554 ต่อมาเริ่มออกอากาศผ่านระบบดิจิทัลภาคพื้นดินเป็นครั้งแรกเมื่อวันที่ 25 เมษายน พ.ศ. 2557
ประวัติ.
ช่อง 8 เริ่มออกอากาศทางโทรทัศน์ผ่านดาวเทียมในเดือนธันวาคม พ.ศ. 2553 เปิดตัวอย่างเป็นทางการเป็นช่องเคเบิ้ลทีวี และออกอากาศตลอด 24 ชั่วโมงเมื่อวันที่ 5 มกราคม พ.ศ. 2554 ต่อมาเมื่อปี พ.ศ. 2556 ช่อง 8 ได้เปลี่ยนอุปกรณ์การผลิตรายการและควบคุมการออกอากาศให้เป็นความละเอียดสูง และส่งสัญญาณภาพขึ้นสู่ดาวเทียมไทยคม 6
ต่อมาในเดือนธันวาคม พ.ศ. 2556 ช่อง 8 ได้เข้าประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ทั่วไป ความละเอียดมาตรฐาน ก่อนจะได้รับใบอนุญาตจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ให้ดำเนินการออกอากาศได้ทางช่องหมายเลข 27 และเริ่มออกอากาศอย่างเป็นทางการเมื่อวันที่ 25 เมษายน พ.ศ. 2557
ฝ่ายข่าว.
ช่อง 8 เริ่มนำเสนอรายการข่าวเป็นครั้งแรกเมื่อวันที่ 1 กรกฎาคม พ.ศ. 2556 โดยเริ่มออกอากาศรายการ "คุยข่าวช่อง 8" เป็นรายการแรก โดยเน้นการนำเสนอข่าวในรูปแบบ "เล่าง่าย ดูง่าย เข้าใจง่าย" ต่อมาตั้งแต่วันที่ 27 พฤษภาคม พ.ศ. 2557 ช่อง 8 ได้ปรับปรุงฝ่ายข่าวอีกครั้ง โดยเพิ่มเวลาการออกอากาศรายการข่าวเพื่อให้ความสำคัญกับการนำเสนอข่าวของช่องมากขึ้น รวมถึงเพื่อให้เป็นไปตามกฎของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และแต่งตั้งพลภฤต เรืองจรัส จากสมาคมนักข่าววิทยุและโทรทัศน์ไทย เป็นผู้อำนวยการฝ่ายข่าวคนแรกของช่อง 8 และในช่วงปี พ.ศ. 2559 เริ่มมีการนำรายการข่าวไปออกอากาศคู่ขนานผ่านการถ่ายทอดสดบนเฟซบุ๊ก เพื่อให้ผู้ชมสามารถรับชมรายการข่าวได้จากทุกพื้นที่ตลอดเวลา รวมถึงขยายไปสู่ยูทูบไลฟ์อีกช่องทางหนึ่ง ส่งผลให้ในปี พ.ศ. 2559 รายการข่าวของช่อง 8 มีเรตติ้งสูงเป็นอันดับ 3 ของประเทศไทยในขณะนั้น และสูงที่สุดในกลุ่มผู้ประกอบการทีวีดิจิทัลรายใหม่
ปัจจุบันรายการข่าวถือเป็นเนื้อหาที่อยู่ในผังรายการของช่อง 8 มากที่สุดของแต่ละวัน โดยมีระยะเวลาการออกอากาศรายการข่าวมากถึง 1 ใน 3 ของผังรายการของช่อง และยังเปิดศูนย์ข่าวภูมิภาคทั่วประเทศเพื่อเพิ่มความสะดวกและขยายฐานในการทำข่าวของช่องอีกด้วย โดยมีผู้อำนวยการฝ่ายข่าวคนปัจจุบัน คือ พุทธ อภิวรรณ ที่ย้ายมาจากอมรินทร์ทีวี ซึ่งได้มีการเปิดตัวเมื่อวันที่ 15 มีนาคม พ.ศ. 2566 และเริ่มปฏิบัติหน้าที่ตั้งแต่วันที่ 19 เมษายน มาจนถึงปัจจุบัน ภายใต้สโลแกน "ข่าวช่อง 8 ที่นี่ของจริง"
จั๊กกะบุ๋ม เชิญยิ้ม

นรเศรษฐ์ ชงทรงกลด (นามเดิม สมชาติ ทรงกลด; เกิด 20 มิถุนายน พ.ศ. 2522) เป็นที่รู้จักในนาม จั๊กกะบุ๋ม เชิญยิ้ม เป็นนักแสดงตลกชาวไทย อดีตสมาชิกคณะเชิญยิ้ม เริ่มเข้าวงการจากการชักชวนของธงชัย งามจันทร์ หรือ ตู่ ตาหวาน จึงได้นำเขามาฝึกเล่นตลกให้พ้นจากวงจรยาเสพติดก่อนจะเป็นที่รู้จักจากรายการก่อนบ่ายคลายเครียด และโด่งดังจากซิตคอม บุญดีผีคุ้ม, ผู้พิทักษ์รักเธอ, เล่ห์ภุมเรศ, วิญญาณหฤหรรษ์, ฝนสามฤดู, บ้านนี้มีรัก
ประวัติ.
สมชาติ ทรงกลด เกิดที่บริเวณซอยบุปผาสวรรค์ บิดาและมารดามีอาชีพขายของ เขาจบการศึกษาระดับประถมปีที่หก ในวัยเด็กเขาได้เจอกับธงชัย งามจันทร์ หรือ ตู่ ตาหวาน นักแสดงตลก ผู้เป็นน้องชายของแสงสุรีย์ รุ่งโรจน์ ได้มาชวนเล่นตลกจึงได้เข้าตลกคาเฟ่ เมื่อเรียนจบประถมได้มีคนมาชักชวนไปเล่นตลกคณะคาบาเรต์ที่อำเภอปักธงชัย จังหวัดนครราชสีมา และได้กลับมาเล่นตลกคาเฟ่อีกครั้งโดยอยู่กับคณะป่องฮาหนูหริ่งและได้ย้ายไปหลายคณะและไปทำหลากหลายอาชีพเช่นเป็นเด็กเสิร์ฟและยังเคยบวชก่อนได้ไปคณะหม่อมเหยิน / ยอด นครนายก / เต่า เชิญยิ้ม / สีหนุ่ม เชิญยิ้มก่อนมาเจอกับโป๊งเหน่ง เชิญยิ้ม และ ต่าย เชิญยิ้มได้ชักชวนให้ไปคณะถั่วแระ เชิญยิ้ม โดยมีเอกลักษณ์คือร้องเพลงเลียนเสียงนักร้องได้หลายคน ทำให้ได้มีโอกาสมาแสดงประจำที่รายการก่อนบ่ายคลายเครียด และละครซิทคอมอีกหลายเรื่อง
ด้านธุรกิจส่วนตัวเขาได้เปิดร้านกาแฟ โดยในปัจจุบันเขาได้เปิดโฮมสเตย์และร้านจิ้มจุ่มที่ชื่อว่า จั๊กกะบุ๋ม จุ่ม หม้อ แม่ ที่อำเภอบ้านค่าย จังหวัดระยอง โดยร้านดังกล่าวได้ไปเปิดที่ตลาดเท่งของเท่ง เถิดเทิงและยังเปิดร้านอาหารชื่อว่าร้านอาหารกะเพราควาย รวมไปถึงยังเป็นสมาชิกมูลนิธิร่วมกตัญญูอีกด้วย
บทบาทด้านการเมือง.
ในช่วง การประท้วงในประเทศไทย พ.ศ. 2563-2564 เขาได้ออกมาไลฟ์สดบนหน้าเฟซบุ๊กของตัวเอง โดยออกมาประกาศจุดยืนต่อต้านรัฐบาลด้วยถ้อยคำที่รุนแรง แม้จะไม่เคยออกมาชุมนุมแต่ก็มีการพูดถึงอยู่หลายครั้ง ปัจจุบันเขายังดำรงตำแหน่งเป็น โฆษกของพรรคทางเลือกใหม่ ซึ่งมีนาย ราเชน ตระกูลเวียง เป็นผู้จดแจ้งจัดตั้งพรรคและเป็นหัวหน้าพรรค 
ในการสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2566 จั๊กกะบุ๋มได้ลงสมัครในเขตพื้่นที่บางกอกน้อย โดยสังกัด พรรคทางเลือกใหม่
เรื่องอื้อฉาว.
ในปี 2552 จั๊กกะบุ๋มถูกสิบตำรวจตรี อุทิศ ทิพย์ศรี เอาปืนจ่อหัวกลางร้านขณะเล่นตลกในร้านอาหารแห่งหนึ่งในย่านราชพฤกษ์ กรุงเทพมหานคร เนื่องจาก “มีมุกบางช่วงที่ขัดอารมณ์”
ในปี 2559 ศร - ศรศักดิ์ สวนแก้ว เจ้าของเพลงอิจฉา ออกมาฟ้องจั๋กกะบุ๋มเหตุข่มขู่ทำร้าย สาเหตุไปเล่นคอนเสิร์ตที่ต่างประเทศ แต่ตัวจั๋กกะบุ๋มเอาแต่เสเพล เมาสำราญ เกิดเป็นวิวาทะระหว่างกันบนโลกโซเชี่ยล ต่อมาได้มีการไกล่เกลี่ยถอนฟ้อง
ในเดือนเมษายน 2563 อดีตภรรยาของจั๊กกะบุ๋มระบุกับข่าวว่าเขาเดินทางมาราดน้ำมันที่บ้านของตนและข่มขู่วางเพลิงเนื่องจากปัญหาความหึงหวง
จั๊กกะบุ๋มมักปรากฏในข่าวจากการติดเงินผู้อื่นบ่อยครั้ง ในปี 2567 แม่ปูนา แม่ค้าปูดองเจ้าของร้าน "ปูนาฟ้าใส พระรามสอง" ได้กล่าวหาว่าถูกจั๊กกะบุ๋มโกงไม่จ่ายเงินค่าสินค้าโดยขึ้นป้ายทวงเงินที่ร้านของตนในห้างสรรพสินค้าแห่งหนึ่ง ระบุว่าจุ๊กกะบุ๋มติดเงินค่าสินค้าตนรวมเกือบสามแสนบาท ต่อมาในต้นเดือนเมษายน รายการโทรทัศน์ "โหนกระแส" ได้นำประเด็นดังกล่าวมาพูดคุยโดยพาทั้งสองมาออกรายการ ในตอนหนึ่ง ผู้ดำเนินรายการ กรรชัย กำเนิดพลอย ระบุกับจั๊กกะบุ๋มว่า “สิ่งที่เกิดขึ้น ในวงการนี้จบเลยนะ” หลังจากรายการออกอากาศ ได้มีบุคคลอื่นอีกอย่างน้อยสองคนออกมาเปิดเผยว่าตนถูกจั๊กกะบุ๋มยืมเงินไปโดยยังไม่ได้คืนเช่นกัน